Vilhjálmur Einarsson

Vilhjálmur Einarsson (født 5. juni 1934, død 28. desember 2019) var en islandsk friidrettsutøver. Han tok sølvmedalje i tresteg under OL i 1956 i Melbourne i Australia. Vilhjálmur vokste opp i fiskerlandsbyen Reyðarfjörður.

I 1956 satte Vilhjálmur en ny olympisk rekord ved å hoppe 16,26 m, men rekorden ble ytterligere forbedret av brasilianeren Adhemar da Silva. Den islandske sølvmedaljen var et av de mest overraskende resultatene i lekene og var landets første medalje i et OL. I EM 1958 i Stockholm tok han en ny medalje, denne gangen var valøren bronse.

Einarssons personlige rekord på 16,70 ble satt i 1960 i Laugardalsvöllur på Island.

Sønnen hans, Einar Vilhjálmsson, har tre ganger representert Island i OL. Han deltok i spydkast i 1984, 1988 og 1992.

Referanser

 Eksterne lenker 


Kategori:Islandske tresteghoppere
Kategori:Olympiske sølvmedaljevinnere for Island
Kategori:Medaljevinnere under Sommer-OL 1956
Kategori:Deltakere for Island under Sommer-OL 1956
Kategori:Friidrettsutøvere under Sommer-OL 1956
Kategori:Deltakere for Island under Sommer-OL 1960
Kategori:Friidrettsutøvere under Sommer-OL 1960